钦定古今图书集成/历象汇编/乾象典/第041卷 > 《浣溪沙》〈新月〉叶小纨
## 钦定古今图书集成/历象汇编/乾象典/第041卷 > 《浣溪沙》〈新月〉叶小纨

纤影黄昏到小楼。弱云扶住柳梢头。卷帘依约见帘
钩。　妆镜试开微露匣，蛾眉学画半含愁。清光先自
映波流。

楚屈原《离骚》：“前望舒使先驱兮。”

《天问》：“夜光，何德死而又育。厥利维何，顾兔在腹。”
汉司马相如《子虚赋》：“阳子骖乘，纤阿为驭。”〈又〉《长门赋》
“众鸡鸣而愁予兮，起视月之精光。”

魏曹植《愁思赋》，“归室解裳兮步庭前，月光照怀兮星
依天。”

阮籍《清思赋》：“太阴潜乎后房兮，明月耀乎前庭。”

潘岳《秋兴赋》：“月膧胧以含光兮，露凄清以凝冷。”
夏侯湛《秋夕哀赋》：“寻修庑之飞檐，览明月之流光。”〈又〉
《秋可哀赋》“月翳翳以隐云，时胧胧以投光。映前轩之
疏幌，照后帷之闲房。”

陶潜《闲情赋》：“月媚景于云端。”

宋周祇《月赋》，“二气理化，精者能镜，阳得一以朗旦，月
代终而夕映，其状也，气莹洁而昭远，质明润而贞虚，
弱不废照，清不激污。”

谢灵运《怨晓月赋》“卧洞房兮当何悦，灭华烛兮弄晓
月。昨三五兮既满，今二八兮将缺。浮云褰兮收泛滟，
明舒照兮殊皎洁。墀除兮镜鉴，房栊兮澄澈。”

谢庄《悦曲池赋》，“步东池兮夜未央，卧西窗兮月向山。”
傅亮《感物赋》：“聆蜻蛚于前庑，鉴朗月于房栊。”

齐谢脁《七夕赋》，“盈多露之蔼蔼，升明月之悠悠”，
梁简文帝《阻归赋》，“上月斜临，寒松遥直。”

元帝《对烛赋》：“月似金波初映空，云如玉叶半从风。”〈又〉
荡妇《秋思赋》：“秋何月而不清？月何秋而不明？况乃倡
楼荡妇，对此伤情。”〈又〉《漏刻铭》，“月桂宵辉。”

萧统《铜博山香罏赋》“吐圆舒于东岳。”〈又〉《十二月启》：“秋
风振响，鹑惊子夏之衣；夜月流辉，鹊绕将军之树。”
沈约《郊居赋》：“风骚屑于园林，月笼连于池竹。”

江淹《别赋》，“月上轩而飞光。”〈又〉秋帐含兹明月光。〈又〉秋，
月如珪。

丘迟《还林赋》：“阶伺禽飞，窗高月度。”

吴均《八公山赋》：“挂皎月而常圆，云望空而自布。”
何逊《七召》：“地不寒而萧瑟，月无云而曭朗。”

陶弘景《寻山志》：“月披云而出山。”

陈徐陵《裴使君墓志》：“鲜云蔼蔼，披王安之衣；明月圆
圆，似班姬之扇。”

沈炯《太极殿铭》：“璧月宵悬，卿云昼聚。”

隋卢思道《劳生论》：“候南山之朝云，揽北堂之明月”，
唐李白《春夜宴桃李园序》：“开琼筵以坐花，飞羽觞而
醉月。”

杨谏《月映清淮流赋》：“月至明而不阻遐迩，淮至清而
可鉴毫发。故澄澈而相晖，况埃壒而初歇。泛滟多象，
膧胧交映。类藏冰之在玉壶，如临水之悬明镜。引清
润而介若自洁，和素光而终然不竞。千里伴孤舟而
浮，百丈动纎鳞之泳。”
潘炎《月重轮赋》：“光泛皎洁之斜汉，色映阑干之北斗。
金波耀景，非悬阚泽之名；璧彩”扬辉，不入士衡“之手。
理殊吴梦，符炳汉谣。净桂花于日道，环水镜于丹霄。”
欧阳詹《秋月赋》：“上迢迢之霄汉，掩冽冽之恒星。出江
山之磅礡，豁阊阖之峥嵘。”〈又〉白鹤翩翻，不分其色；寒
泉洒落，空闻其声。〈又〉益池亭之寂寂，增气候之飕飕。
起离家之远恨，生去国之繁忧。何处而不见？何人而
不愁。岂谓征客怀归，徘徊于黄榆之塞；隹人怨别，萧
条于红粉之楼。

侯喜《涟漪濯明月赋》谓“元涛之弄珠，将投进退；讶方
流之有玉，欲献迁延。”〈又〉漏永更遥，空见浮沉之状；星
移汉转，无闻出没之声。

赵蕃《月中桂树赋》：“映澄澈之素彩，逗葳蕤之冷光。杳
杳低枝，拂孤轮而挺秀；依依密树，侵满魄而含芳。”〈又〉
亘云路，委天衢。弱质中植，纎条外扶。乱彩时摇，起飞
飞之惊鹊；澄波靡隔，掩历历之高榆。〈又〉夹馀霞而暂
丹，经斜汉而弥白。临紫极而天香不散，指北斗而仙
花可摘。〈又〉素色不雕，自挺雪霜之外；清阴迥泛，频移
霄汉之中。

蒋防《姮娥奔月赋》：“振环锵佩，杂珠露之珊珊；云帔花
冠，渡银河之耿耿。”〈又〉想泛金波，讵假琴高之鲤；将摇
桂魄，宁因御寇之风。

徐晦《海上生明月赋》：“𣽂沦涳洞雪，翻烟弄水。族将蟾
影交驰，浪花与桂枝相送。”

王淮《瑶台月赋》：“素月霄凝，寒空迥彻。照琼树以增丽，
焕瑶台而共洁。远而望也，浮皎晶皛之精光；近而察焉，
带巍峨之积雪。美其清莹互映，绚练相鲜。洞玉砌以
周设，对金波而正圆。增构参差，迥出林峦之表；光辉
照烛，还同崑阆之前。”

杨真弘《月中桂树赋》：“天边无风，孕香气而不散；草上
有露，泛花光而若浮。异夫高谢地灵，妙融真宰。笼元
兔以不动，映素娥而如在。太阳让美，收若木之馀晖；
列宿怀惭，掩白榆而沉彩。”

郑遥《初月赋》：“金壶稍滴，银汉将流。暗鹊惊夜，寒蛩送
秋。天清晕灭，露白光浮。临皓壁而添粉，映珠帘而半
钩。纤光润海，重明表壑。的的飞上，娟娟未落。衔破镜
而飞斜，抱弯弓而势却。”〈又〉《明月照高楼赋》：“垂轮帘外，
疑钩势之重悬；透影窗中，若镜光之开照。”

白行简《新月误惊鱼赋》：“纤纤之月兮，濯影清流。渒渒
之鳞兮，妄意悬钩。乍见之而深入，复才焉而误游。”
李濋华《月照方池赋》：“天开圆月，水净方塘。月则桂花
初满，水则𬞟风不扬。徘徊委照，潋滟交光。素魄将临合浦之珠乍吐；清涟同映，玉壶之冰始藏。”〈又〉前临不
测，姮娥下入于河宫；永望长空，明镜上腾于天步。
纥干俞《玉钩赋》：“日云暮矣，月出之光。始如钩而可辨，
亦方蛾而乍扬。”太阴表精，知就盈之所渐；司历纪候，
见哉生之有常。〈又〉上迷山桂之丛，稍应阶蓂之荚。沉
碧水以辉动，挂珠帘而影接。孤悬亳野，狼衔虚贵于
殷年；迥烛汾阴，鼎见方惭于汉叶。高凝雪映，朗若冰
净。怀远戍于虚弓，望征人于破镜。〈又〉披雾才昇，绡幕
误传于盈手；流天未满，琐窗徒讶其分形。

韦琮《月明星稀赋》“伊圆光之未呈，观列象之繁星。忽
昇轮以委照，齐掩缛而韬精。天宇无云，意姮娥之可
睹；金波出海，觉婺女之迷明。”〈又〉星沉四裔，月丽中央。
以合璧之华彩，扫连珠之众光。有北微分于辰极，维
南屡失于昊苍。奕奕三台，既惭容于出没。荧荧五纬，
亦具体而微茫。〈又〉离离兮弄影如晦，皎皎兮澄明不
流。万家盈手之时，望牛女而才见；千里同心之际，美
乌鹊而追游。

无名氏《月照寒泉赋》“莫明匪月，莫清匪泉。月经天而
烛地，泉带地而澄天。素波洞出，清影孤悬。气涵浪于
一色，轮照底而双圆。圆如日丽，净若霜凝。宝镜出匣，
玉壶开冰。摇清吹而滟滟，淡碧空而澄澄。度浅沙则
清影迟漫，漱齿石则光波沸腾。”

汉苏武诗：“烛烛晨明月。”

卓文君，《白头吟》，皎若云间月。

《蔡琰诗》：“胡风夜夜吹边月。”

古乐府：“月穆穆以金波。”〈又〉昭昭素月明，光辉烛我床。
《古诗》：“明月皎夜光，促织鸣东壁。”〈又〉三五明月满，四五
蟾兔缺。〈又〉明月何皎皎，照我罗床帏。〈又〉《拳拳》《月初生》。
〈又〉明月照高楼，想见馀光辉。〈又〉《破镜飞上天》。〈又〉两头
纤纤月初生。

魏武帝诗：“月明星稀，乌鹊南飞。”

文帝诗：“明月皎皎照我床。”〈又〉丹霞夹明月。〈又〉俯视清
水波，仰看明月光。

《曹植诗》：“明月澄清影。”〈又〉“明月照高楼，流光正徘徊。”
《嵇康诗》：“闲夜肃清，朗月照轩。”〈又〉皎皎亮月，丽于高隅。
《阮籍诗》：“薄帷鉴明月，清风吹我衿。”〈又〉“明月耀清辉。”
《晋张华诗》，“晨月照幽房。”〈又〉“明月耀清景”，“昽光照元墀。”
《傅元诗》：“明月不能常盈。”〈又〉清风何飘飖，微月出西方。
〈又〉间夜微风起，明月照高台。

《何劭诗》：“秋风乘夕起，明月照高树。闲房来清气，广庭
发晖素。”

《陆机诗》：“安寝北堂上，明月入我牖。照之有馀辉，揽之
不盈手。”〈又〉朗月照闲房。

《潘岳诗》：“皎皎窗中月，照我室南端。”

《左思诗》：“明月出云崖，皦皦流素光。”

郭璞诗。“晦朔如循环，月盈已复魄。”

曹毗诗：“夜静清响起，天清月晖澄。”〈又〉冬夜清且永，皓
月照堂阴。

湛方生诗：“夜悠悠而难极，月皦皦而停光。”

陶潜诗：“秋月扬明辉。”〈又〉白日沦西河，素月出东巅。遥
遥万里辉，荡荡空中景。

古辞：“气清明月朗。”〈又〉夜长不得眠，明月何灼灼。〈又〉《碧
楼冥·初月》，〈又〉明月照桂林。〈又〉明月天色高，〈又〉开窗秋
月光。〈又〉明月《耀秋辉》。〈又〉天高星月明。〈又〉凉风开窗寝，
斜月垂光照。〈又〉仰头看明月，寄情千里光。

宋文帝诗：“弦月升初光。”〈又〉升月照东垂。

南平王铄诗：“罗帐延秋月。”〈又〉明月照高楼。〈又〉高轩通
夕月。〈又〉明月流素光，

《孝武帝诗》：“褰幕荡暄气，入夜渐流清。微微风始发，暧
暧月初明。”

颜延之诗：“胐魄双交，月气参变。”〈又〉“姮娥栖飞月。”
《谢灵运诗》。“天高秋月明。”〈又〉暝还云际宿，弄此石上月。
〈又〉《月弦光照户》。〈又〉明月照积雪。〈又〉亭亭晓月映，〈又〉明
月在云间。〈又〉月就云中堕。

谢惠连诗：“皎皎天明月。”〈又〉宵月皓中闺。〈又〉亭亭映江
月。

《鲍照诗》：“朗月出东山，照我绮窗前。”〈又〉《碧楼含夜月》。〈又〉
宵月向掩扉。

王僧达诗：“广庭扬月波。”

汤惠休诗：“明月照高楼，含君千里光。”

鲍令晖诗：“鸣弦惭夜月。”〈又〉“明月何皎皎，垂幌照罗茵。”
《齐王融诗》：“清月问将曙。”〈又〉《璧门凉月举》。〈又〉池莲照晓
月。〈又〉《春江夜明月》。〈又〉往复还，经天月。

《谢脁诗》：“霜月始流砌。”〈又〉秋《月满华池》。〈又〉月阴洞野色。
〈又〉《轩广月容开》。〈又〉明月流皎镜。〈又〉《台回月难》中。〈又〉《山
中上芳月》。〈又〉西户：月光入。

江奂诗：“菱江及初月。”

陆厥诗。“雁起宵未央，云间月将落。照屋梁兮影徘徊，
承露盘兮光照灼。”

《石道慧诗》：“昊穹出明月。”

《释实月》诗：“浮云中断开明月梁武帝诗：“圆魄当虚闼，清光流思延。”〈又〉南窗北牖桂
月光，〈又〉明月悬洞房。

《简文帝诗》：“月光临户驶。”〈又〉秋檐照汉月。〈又〉隙月依枝
度。〈又〉月辉横射枕，〈又〉祇恐多情月，旋来照妾床。〈又〉浮
云似帐月如钩。〈又〉夕波照孤月。〈又〉迥月临窗度。〈又〉月
送《可怜光》。〈又〉欲待华池上，明月吐清光。〈又〉河净月应
来。〈又〉开窗引月辉。〈又〉《青山衔月规》。

《元帝诗》：“元菟城南月似蛾。”〈又〉月华似璧星如佩，流影
澄明玉堂内。〈又〉却月半山空。〈又〉潇湘《夜月圆》。〈又〉蛾月
渐成光。〈又〉星稀月稍上。〈又〉池水浮明月。〈又〉昆明夜月
光如练，〈又〉“日暮徙倚渭桥西。正见流月与云齐。”
《沈约》诗。“明月如规方袭予。”

江淹诗：“秋至明月圆。”〈又〉月出照园中。〈又〉华月照芳池。
〈又〉秋月映帘栊，悬光入丹墀。〈又〉冋冋秋月明。〈又〉月华
始徘徊。〈又〉团团明月阴。〈又〉宵月辉西极。〈又〉湛湛明月
光，〈又〉《月华》为谁来？〈又〉三、“五月如镜”

《柳浑诗》：“流月摇轻阴。”〈又〉明月悬高树。

庾肩吾诗：“夜月夺灯光。”〈又〉月起吴山北。〈又〉月皎疑非
夜，〈又〉姮娥随月落。

《吴均诗》：“闲房肃已静，落月有馀辉。”〈又〉别离未几日，高
月三成弦。〈又〉《天清》明月亮。〈又〉疏峰时吐月。〈又〉璧月满
瑶池。〈又〉《晓月山头下》。〈又〉夜月窥窗下。〈又〉练练波中月。
〈又〉水中千丈月。〈又〉胧胧树里月。〈又〉“雨至《月离》”毕。〈又〉明
月落河滨。

何逊诗：“初月波中上。”〈又〉空庭《秋月华》。〈又〉秋月照沙溆。
〈又〉《帘中看月影》。〈又〉秋月如团扇，〈又〉永夜看初月。〈又〉违
乡已信次，江月初三五。〈又〉斜月半庭空。〈又〉月色临窗
树。〈又〉《月出未成光》，〈又〉月映清淮流。〈又〉新月雾中生。〈又〉
竹叶响南窗，月光照东壁。〈又〉闺阁行人断，房栊月影
斜。

《萧子范诗》：“帘月度斜辉。”〈又〉天月广庭辉。

萧子晖诗：“月色思空闺。”

《王训诗》：“月落檐西暗。”

《刘孝绰诗》：“月光随浪动。”

刘孝威诗：“月丽姮娥影。”〈又〉《月纤》，张敞画。

《刘孝先》诗：“夜楼明月弦。”

《刘邈诗》：“檐花照初月。”

宗夬诗：“卧见云间月。”

《费昶诗》：“阊阖下重关，丹墀吐明月。”

《鲍泉》诗：“新月丽新辉。”

《褚翔诗》：“月如弦上弩。”

王台卿诗：“皎皎云间月。”

《何寘南》诗：“苍茫曙月落。”

《戴暠》诗。“山头看月近。”

《邓铿诗》：“闺中日已暮，楼上月初华。树阴缘砌上，窗影
向床斜。”

陈后主诗：“山空明月深。”〈又〉明月照高台。〈又〉小妇初妆
点，回眉对月钩。〈又〉弄月当宵楹。〈又〉初月似愁眉。〈又〉亭
亭秋月明。

《阴铿诗》：“花月分窗进。”〈又〉新月迥中明。

《徐陵诗》：“帘前初月照。”

张正见诗：“金楼镜月斜。”〈又〉关山度晓月。〈又〉月逐桂香
来。〈又〉《舟移历浦月》。〈又〉月下姮娥落。〈又〉月影带河流。
《江总诗》：“皎皎新秋明月开。”〈又〉新月半轮空。

祖《孙登诗》：“月明光正来。”

北周王褒诗，“低望月如弓。”〈又〉残月《半山低》。〈又〉《半月》类
城形。

《庾信诗》：“夜月照心明。”〈又〉今夜长门月，应如昼日明。〈又〉
新月动金波。〈又〉残月如初月。〈又〉月光如粉白。

《隋杨素诗》：“惟有孤城月，徘徊独临映。”

《卢思道诗》：“初月正如钩，悬光入绮楼。”〈又〉欲知妾心无
剧已，明月流光满帐中。

《薛道衡》诗：“月冷疑秋夜。”〈又〉京洛重新年，复属月轮圆。
云间璧独转，空里镜孤悬。〈又〉《月映班姬扇》。〈又〉斜月尚
徘徊。

《牛弘诗》：“澄辉烛地域，流耀镜天仪。历草随弦长，珠胎
逐望亏。”

虞世基诗：“落月渐亏弦。”

《诸葛颖诗》。“月色含江树。”

《王胄诗》：“月净闺偏冷。”

孔德绍诗：“月斜山半阴。”

崔信明诗：“月彩落江寒。”

明《馀庆诗》：“弓月晓逾明。”

《柳庄诗》：“庭阴月上钩。”

王衡诗：“馀月罢窗东。”

唐太宗诗：“皎月澄轻素。”〈又〉弦虚《半月弓》。〈又〉初月照宵
帏。

《元宗诗》：“桂月先秋冷。”〈又〉《月衔花绶镜》：

《则天皇后诗》：“桂魄朗圆辉。”

《褚亮诗》：“层天登皎月，流照满中天。”

杜正伦诗。“阚名徒上月杨师道诗。“兔月今宵照后庭。”

许敬宗诗：“初月上银钩。”

虞世南诗：“早秋炎景暮，初弦月彩新。”

上官仪诗：“鹊飞山月曙，蝉噪野风秋。”

《卢照邻》诗：“明月流客思，白云迷故乡。”〈又〉方池开晓色，
圆月下秋阴。〈又〉《江月夜临空》。

《张九龄诗》：“清秋发高兴，凉月复间杳。光逐露华满，情
因水镜摇。”〈又〉夜雨尘初灭，秋空月正圆。〈又〉思君如满
月，夜夜减清辉。

《杨炯》诗：“水流衔砌咽，月影向窗悬。”

《宋之问》诗：“皓月吐层岑。”〈又〉漾漾潭际月，飗飗杉上风。
〈又〉晚泊投楚乡，明月清淮里。〈又〉桂子月中落，天香云
外飘。〈又〉残月蚌中开，

王勃诗：“野烟舍夕渚，山月照秋林。”

《李峤诗》：“暗花临户发，残月下帘欹。”

《苏颋诗》：“松梢半吐月。”

《骆宾王》诗：“开庭落景尽，疏帘夜月通。”〈又〉残月上虚轮。
〈又〉峨眉山上月如眉。〈又〉残月窥窗觇幌色。〈又〉落月抱
寒光。〈又〉谷静风声彻，山空月色深。〈又〉流星疑伴使，低
月似依营。〈又〉《汉月》似刀环。〈又〉十步庭芳敛，三秋陇月
圆。

刘希夷诗：“晴看石濑光无数，晓入寒潭浸不流。”
陈子昂诗：“微月生西海，幽阳始代昇。圆光正东满，阴
魄已朝凝。”〈又〉微月在西轩。〈又〉残月迥临边。

张说诗：“海月倦行舟。”〈又〉落花朝满岸，明月夜披林。〈又〉
倚櫂攀岸篠，凭船弄波月。〈又〉山门送落照，湖口昇微
月。〈又〉佩胜芳辰日渐暖，然灯美夜月初圆。〈又〉云峰吐
月白，石壁淡烟红。

李澄之诗：“夜月明虚帐，秋风入𢭏衣。”

《崔颂诗》：“江上悬晓月，往来亏复盈。”

李林甫诗：“秋天碧云夜，明月悬东方。皓皓林际色，梢
稍林下光。桂花澄远近，璧彩散池塘。鸿雁飞难度，关
山曲易长。”

《张渐诗》：“朗月照帘幌，清夜有馀姿。”〈又〉叹息孤鸾鸟，伤
心明镜前。

储光羲诗：“云开北堂月，庭满南山阴。”〈又〉独见海中月，
照君池上楼。

王昌龄诗：“秦时明月汉时关，万里长征人未还。”〈又〉依
依残月下帘钩。

《常建诗》：“明月照人苦。”〈又〉“夜久潮侵岸，天寒月近城。”
刘长卿诗。“家贫惟好月，空愧子猷过。”〈又〉露霑湖色晓，
月照海门秋。〈又〉新月愁婵娟。〈又〉已是洞庭人，犹看灞
陵月。〈又〉月影随波流。〈又〉月出波上时，人归渡头宿。〈又〉
婵娟湘江月，千载空蛾眉。

《崔曙诗》：“云轻归海疾，月满下山迟。”

《孟云卿诗》：“太空流素月，三五何明明。”

《李白》诗：“卷帘见月清兴来，疑是山阴夜中雪。”〈又〉黄鹤
西楼月，长江万里情。〈又〉却下水晶帘，玲珑望秋月。〈又〉
月出鲁城东，明如天上雪。〈又〉昨玩西城月，青天垂玉
钩。〈又〉“何处夜行好，明月白笴陂。”山光摇积雪，猿影挂
寒枝。〈又〉天借一明月，飞来碧云端。故乡不可见，肠断
正西看。〈又〉舞。《爱月留人》。〈又〉郢门一为客，巴月三成弦。
〈又〉江行几千里，海月十五圆。〈又〉江寒早啼猿，松暝已
吐月。〈又〉寒月摇清波，流光入窗户。〈又〉明月看欲堕，当
窗悬清光。〈又〉夜悬明镜青天上，独照长门宫里人。〈又〉
落月低轩窥烛尽。〈又〉秋月照沙明。〈又〉何处我思君，天
台绿萝月。〈又〉琴弹松里风，杯劝天上月。〈又〉长安一片
月，万户𢭏衣声。〈又〉黄鹤楼西月，长江万里情。〈又〉箫声
咽。秦娥梦断秦楼月。

韦应物诗：“郡斋有隹月，园林舍清泉。”〈又〉宁知故园月，
今夕在兹楼。〈又〉散彩疏群树，分规澄素流。

岑参诗：“水烟晴吐月。”〈又〉“那知故园月，也到铁关西。”
《李嘉祐》诗：“月照洞庭波。”

《高适》诗：“湍上急流声若箭，城头残月势如弓。”

杜甫诗：“新月出不高，众星尚争光。”〈又〉云掩初弦月，香
传小树花。〈又〉落月照屋梁，犹疑见颜色。〈又〉中天悬明
月，令严夜寂寥。〈又〉露从今夜白，月是故乡明。〈又〉相逢
成夜宿，陇月向人圆。〈又〉白沙翠竹江村暮，相送柴门
月色新。〈又〉星垂平野阔，月涌大江流。〈又〉薄云岩际宿，
孤月浪中翻。〈又〉山虚风落石，楼静月侵门。〈又〉泥留虎
𩰚迹，月挂客愁村。〈又〉飞星过水白，落月动沙虚。〈又〉峡
云常照夜，江月会兼风。〈又〉萦窗素月垂文练，〈又〉疏灯
自照孤帆宿，新月犹悬双杵鸣。〈又〉更深不假烛，月朗
自明船。〈又〉今朝云细薄，昨夜月清圆。〈又〉行云星隐见，
叠浪月光芒。〈又〉寒冰争倚薄，云月递微明。

贾至诗：“月明湘水白，霜落洞庭干。”

钱起诗：“昨夜明月满，中心如鹊惊。”〈又〉好风能自至，明
月不须期。〈又〉曙月稀星里。〈又〉舍毫意不浅，微月上帘
栊。〈又〉霁月悬琪树，明星映碧堂。

张继诗：“暗滴花茎露，斜辉月过城。”〈又〉“远客辞家月再
圆《郎士元》诗。“月到上方诸品静”，〈又〉林映蛾眉片月斜。〈又〉
故人江楼月，永夜千里心。

皇甫冉诗：“渚烟空翠合，滩月碎光流。”〈又〉山晚云初雪，
汀寒月照霜。〈又〉“浦外野风初入户，窗中海月早知秋。”
《耿𣲗》诗：“月高城影尽。”〈又〉“遥夜重城掩，清宵片月新。”
《戎昱诗》：“秋宵月色胜春宵，万里天涯静寂寥。”

《于良史》诗：“掬水月在手。”

王武陵诗：“石门吐明月，竹木涵清光。”

李端诗：“江风转日暮，山月满潮寒。”〈又〉归萤入草尽，落
月映窗沈。〈又〉素魄近成班女扇，清光远似庾公楼。婵
娟更称凭高望，皎洁能传自古愁。

权德舆诗：“客心宜静夜，月色淡新秋。影落三湘水，诗
传八咏楼。何穷对酒望，几处卷帘愁。”〈又〉动摇随积水，
皎洁满晴天。

王建诗：“一院落花无客醉，半窗残月有莺啼。”

《韩愈诗》：“新月迎宵挂。”

《王涯诗》：“洞房今夜月，如练复如霜。为照离人恨，亭亭
到晓光。”

欧阳詹诗：“中宵天色净，片月出沧洲。皎洁临孤岛，婵
娟入乱流。”

柳宗元诗：“新月玉钩吐。”

刘禹锡诗：“今宵帝城月，一望雪相似。遥想洛阳城，清
光正如此。”〈又〉尘中见月心亦闲，况是清秋仙府间。凝
光悠悠寒露坠，此时立在最高山。〈又〉影透衣香润，光
凝歌黛愁。斜辉犹可玩，移宴上西楼。〈又〉月高微晕散，
云薄细鳞生。〈又〉潭空破镜入，风动彩蛾颦。

吕温诗：“三五穷荒月，还应照北堂。迥身向暗卧，不忍
见圆光。”

《张籍诗》：“幽光落水堑，净色在霜枝。”

《卢仝诗》：“天涯娟娟嫦娥月，三五二八盈又缺。”

《元稹诗》：“春月虽至明，终有霭霭光。不似秋冬色，逼人
寒带霜。纤粉澹虚璧，轻烟笼半床。分辉间林影，馀照
上虹梁。”〈又〉远树悬金镜。深潭倒玉幢。委波添净练。洞
照灭凝釭。阗咽沙头市。玲珑竹岸窗。〈又〉金凤台前波
漾漾，玉钩帘下影沉沉。

李贺诗：“天上分金镜，人间望玉钩。”〈又〉老兔寒蟾泣天
色，云楼半开壁斜白。玉轮轧露湿团光，鸾珮相逢桂
香陌。〈又〉帘外月光吐，帘内树影斜。〈又〉晓月当帘挂玉
弓。〈又〉遥岚破月悬。〈又〉《月午树立影》。〈又〉蟾光挂空秀。〈又〉
江上团团帖寒玉。〈又〉新桂如蛾眉。〈又〉月眉，谢郎妓。〈又〉
残月倾帘钩。〈又〉“何处偏伤万国心，中天夜久高明月。”
《白居易》诗。“元和九年秋八月月上弦。”〈又〉凤凰池上月，
送我过商山。〈又〉步月怜清景，眠松爱绿阴。

《杨衡》诗：“晓月当窗白。”

顾非熊诗：“新月对愁生。”

章孝标诗：“长安夜夜家家月，几处笙歌几处愁。”
张祜诗：“云归秋水阔，月出夜山深。”〈又〉西江江上月，远
远照征衣。

裴夷直诗：“清洛半秋悬璧月。”

杜牧诗：“半破前峰月。”〈又〉帘月《满堂霜》。〈又〉“笛吹孤戍月”，
李商隐诗：“帘开最明夜，簟卷已凉天。流处水花急，吐
时云叶鲜。”〈又〉“月中桂树高多少试问西河斫树人。”
刘得仁诗：“露洗微埃尽光濡是物清。”

《马戴诗》：“积阴开片月，爽气集高秋。”

薛能诗：“西塞长云尽，南湖片月斜。”

《李群玉诗》：“水光笼草树，练影挂楼台。皓曜迷鲸目，晶
荧失蚌胎。”〈又〉“朦胧南溟月，汹涌出云涛。”下射长鲸眼，
遥分玉兔毫。〈又〉“盈手水光寒不湿，流天素影静无风。”
《贾岛诗》。“月向南台见，秋霖洗涤馀。出逢危叶落，静看
众峰疏。”〈又〉月色四时好，秋光君子知。

温庭筠诗：“月色澹白涵春空。”〈又〉阶前细月铺花影，〈又〉
江月随人处处圆。〈又〉《一室故山月》。〈又〉《鸡声茅店月》。〈又〉
楼前澹月连江白。

《刘沧诗》：“寒色满窗明枕簟，清光凝露拂烟萝。”

《李频诗》：“月过秋霖后，光应夜夜清。一回相忆起，几度
独吟行。河汉东西直，山川远近明。”

《于武陵诗》：“凉天生片月，竟夕伴孤舟。”

方干诗：“凉霄烟霭外，三五玉蟾秋。”〈又〉泉澄寒魄莹，露
滴冷光浮。〈又〉《野渡波摇月》。

秦韬玉诗。“初出海涛疑尚湿，渐来云路觉偏清。”
唐彦谦诗。“雾静不容元豹隐，冰生惟恐夏虫疑。”〈又〉丹
桂影空蟾有露，绿槐阴在鹊无枝。

《韩偓诗》：“洞庭湖上清秋月，月皎湖宽万顷霜。玉碗深
沉潭底白，金杯细碎浪头光。”

《褚载诗》：“星斗离披烟霭收，玉蟾蜍耀海东头。”

张蠙诗：“一千二百如轮夜，浮世谁能得尽看。”

殷文圭诗：“满衣冰彩拂不落，遍地水光凝欲流华岳
影寒清露掌，海门风急白潮头。”

《胡玢诗》：“桂根宁有土，光外更无空。”

陈陶诗：“好看如镜夜，莫笑似弓时。”

《徐铉诗》：“今夕拜新月，沉沉禁署中。玉绳疏间彩，金掌静无风。”

《萧彧诗》：“丽汉金波满，当筵玉斝倾。因思频聚散，几复
换亏盈。”

翁宏诗：“漏光残井甃，缺影背山椒。”

《花蕊夫人诗》：“楼西凉月涌金盆。”

宋刘筠诗：“属玉东西馆，琉璃左右屏，梁园休赋雪，隋
苑漫飞萤。”〈又〉绮窗分皎皎，芸阁共亭亭。

范仲淹诗：“云端开玉叶，海内起金盘。燕席通宵雅，凉
波入座寒。”

《苏麟》诗：“近水楼台先得月，向阳花木易为春。”

欧阳修诗：“山霞坐未敛，池月来亭亭。”〈又〉帘卷黄昏月
上弦。〈又〉明月静松林，千峰同一色。〈又〉晚月渐亏弦。〈又〉
城头暮鼓休催客，更待横江弄月归。

梅尧臣诗：“已洗浮埃天外静，忽生圆月树头明。”
王安石诗：“竹月缘阶贴碎金。”〈又〉《河汉》欹斜月坠空。〈又〉
登临更欲邀元亮，披写还能拟惠休。〈又〉江月转空为
白昼。〈又〉山月入松金破碎。〈又〉月移花影上阑干。〈又〉追
随落日尽还生，点缀浮云暗又明。

范纯仁诗：“影乱林筛玉，光长隙透星。”

苏轼诗：“新月如佳人，出海初弄色。娟娟到湖上，潋潋
摇空碧。”〈又〉落月澹孤灯。〈又〉娟娟云月稍侵轩。〈又〉落月
挂柳如悬珠。〈又〉云细月娟娟。〈又〉《月明》委静照。〈又〉梦断
月窥楼。〈又〉明月谁分上下池。〈又〉素月流天扫积阴。〈又〉
娟娟《峨眉月》。〈又〉屋角月上弦。〈又〉连娟缺月黄昏后，〈又〉
明月入户寻幽人。〈又〉明月翳复吐。〈又〉残月几人行。〈又〉
劝君且吸杯中月。

《张来》诗：“纤月过林清。”

陈师道诗：“帘疏分细细，江净共娟娟。”〈又〉江月向人明。
《唐庚诗》。“月来令处白。”〈又〉“月色到秋”苦，

《李纲诗》：“明月照清溪，影落千寻碧。轻风皱微澜，荡漾
摇金色。”〈又〉纤月挂琼钩。

《曾几诗》：“远分岩际松枫树，复乱洲前芦荻花。”

《刘子翚诗》：“凉月未出出，浮云半空白。徘徊步轩窗，宛
若待佳客。”

范成大诗：“雨馀弦月上，尘界本清凉。”

《陆游诗》。“月入疏林间，庭户灿珠璧。”〈又〉窗光淡月痕。〈又〉
“《离海月》盈丈。寒光万里明。众星敛将尽。一镜独徐行。”
杨万里诗。“一梳寒月印青天。”

王十朋诗：“遥天月吐钩。”

《翁卷诗》：“光逼流萤断，寒侵宿鸟惊。”

《徐玑诗》。“山低月落迟。”

赵汝燧诗：“滩月碎光流。”

《刘学箕诗：西山远挂月一眉》，淡淡寒辉生绮户。
叶茵诗：“来夕九秋半，月同心迹清。已知千里共，祇欠
一分明。”

《朱淑真》诗：“寂寂海棠枝上月，照人清夜欲如何。”〈又〉《月
上楼头》天似洗。〈又〉天际月悬钩。〈又〉《霜月照人悄，
灵犀夫人诗》：“玉兔步虚碧，冰轮碾太清。广寒宫有路，
桂子落无声。”

元文宗诗：“一钩残月柳梢边。”

黄庚诗：“光摇珠箔梧桐月。”

《安熙诗》：“新月穿云出未高。”

《张养浩诗》：“江空孤月白。”〈又〉月色虫边苦。〈又〉《半窗春梦》
《子规月》。

虞集诗：“赤壁江深孤月小。”

《萨都剌》诗：“皓月飞圆镜。”

《方澜》诗。“月昃半楼明。”

《卢琦诗》：“天高秋月落。”

《倪瓒诗》“罨画溪亭，月当窗影更妍。”

明陈汝言诗：“客馆一窗月，故乡千里愁。”

《王直诗》：“月从今夜满，人在异乡看。”

《童轩诗》：“九霄清露漙金镜，万顷澄波泛白莲。”

徐贞卿诗：“看月生西浦，穿云度北窗。高栖有羁羽，照
影不成双。”

《严讷诗》：“影落山精镜，光寒织女梭。林乌惊漠漠，花露
静辉辉。”

皇甫汸诗：“影落吴云尽，凉生楚树微。”

王应辰诗：“滟滟影分金镜彩，纤纤形带汉钩明。”
沈弘之诗：“客里光相对，闺中影自寒。”

《陆弼诗》：“纤月西楼已可望，雁声断处一痕霜。微纷露
叶光犹淡，初上风帘气自凉。”〈又〉客中良夜秋三五，水
底青天月一双。

李延昰诗。“星疏悬海峤，风细驻林端。”
王野诗。“晚烟生浦淡，秋月出江孤。”〈又〉“峰衔形似缺，江
动影难安。